CELEX: 32015D1345
Language: hr
Date: 2015-07-31 00:00:00
Title: Provedbena odluka Komisije (EU) 2015/1345 оd 31. srpnja 2015. o objavljivanju upućivanja na norme za gajtane i vezice na dječjoj odjeći, dječje nosiljke i postolja, sigurnosne ograde i namještaj za prematanje za kućnu uporabu u Službenom listu Europske unije u skladu s Direktivom 2001/95/EZ Europskog parlamenta i Vijeća (Tekst značajan za EGP)

4.8.2015   
            
            
               HR
            
            
               Službeni list Europske unije
            
            
               L 207/73
            
         PROVEDBENA ODLUKA KOMISIJE (EU) 2015/1345
   оd 31. srpnja 2015.
   o objavljivanju upućivanja na norme za gajtane i vezice na dječjoj odjeći, dječje nosiljke i postolja, sigurnosne ograde i namještaj za prematanje za kućnu uporabu u Službenom listu Europske unije u skladu s Direktivom 2001/95/EZ Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 4. stavak 2. prvi podstavak,
   budući da:
   
               (1)
            
            
               Člankom 3. stavkom 1. Direktive 2001/95/EZ propisano je da proizvođači na tržište smiju stavljati samo sigurne proizvode.
            
         
               (2)
            
            
               U skladu s člankom 3. stavkom 2. drugim podstavkom Direktive 2001/95/EZ proizvod se smatra sigurnim s obzirom na rizike i kategorije rizika obuhvaćene odgovarajućim nacionalnim normama kada je u skladu s neobveznim nacionalnim normama kojima su prenesene europske norme na koje je Komisija objavila upućivanja u Službenom listu Europske unije u skladu s člankom 4. te Direktive.
            
         
               (3)
            
            
               U skladu s člankom 4. stavkom 1. Direktive 2001/95/EZ europske norme utvrđuju europska tijela za normizaciju na temelju mandata koje daje Komisija.
            
         
               (4)
            
            
               U skladu s člankom 4. stavkom 2. Direktive 2001/95/EZ Komisija objavljuje upućivanja na te norme.
            
         
               (5)
            
            
               Dana 27. studenoga 2000. Komisija je Europskom odboru za normizaciju (CEN) izdala mandat M/309 za izradu nacrta sigurnosnih normi za otklanjanje rizika od gušenja, ozljeda i zapetljavanja koji mogu biti uzrokovani gajtanima i vezicama na dječjoj odjeći.
            
         
               (6)
            
            
               Na temelju mandata Komisije Europski odbor za normizaciju donio je normu EN 14682:2014 „Sigurnost dječje odjeće – Gajtani i vezice na dječjoj odjeći – Specifikacije” kojom se zamjenjuje norma EN 14682:2007. Normom EN 14682:2014 ispunjuje se mandat M/309 i ostvaruje usklađenost s općim sigurnosnim zahtjevom utvrđenim Direktivom 2001/95/EZ. Upućivanje na tu normu stoga treba objaviti u Službenom listu Europske unije, čime se zamjenjuje upućivanje na normu EN 14682:2007.
            
         
               (7)
            
            
               Dana 16. prosinca 1997. Komisija je CEN-u i Europskom odboru za elektrotehničku normizaciju (Cenelec) izdala mandat M/264 u području sigurnosti potrošača u pogledu proizvoda za dojenčad i malu djecu.
            
         
               (8)
            
            
               Na temelju mandata Komisije CEN je donio normu EN 1466:2014 „Proizvodi za dojenčad i malu djecu – Nosiljke i postolja – Sigurnosni zahtjevi i metode ispitivanja” kojom se zamjenjuje norma EN 1466:2004. Normom EN 1466:2014 ispunjuje se mandat M/264 i ostvaruje usklađenost s općim sigurnosnim zahtjevom utvrđenim Direktivom 2001/95/EZ. Upućivanje na tu normu stoga treba objaviti u Službenom listu Europske unije čime se zamjenjuje upućivanje na normu EN 1466:2004.
            
         
               (9)
            
            
               CEN je na temelju mandata Komisije M/264 također donio normu EN 1930:2011 „Proizvodi za dojenčad i malu djecu – Sigurnosne ograde – Sigurnosni zahtjevi i metode ispitivanja” te norme EN 12221-1:2008+A1:2013 „Proizvodi za dojenčad i malu djecu – Namještaj za prematanje za kućnu uporabu – 1. dio: Sigurnosni zahtjevi” i EN 12221-2:2008+A1:2013 „Proizvodi za dojenčad i malu djecu – Namještaj za prematanje za kućnu uporabu – 2. dio: Metode ispitivanja”.
            
         
               (10)
            
            
               Europskim normama EN 1930:2011, EN 12221-1:2008+A1:2013 i EN 12221-2:2008+A1:2013 ispunjuje se mandat M/264 i ostvaruje usklađenost s općim sigurnosnim zahtjevom utvrđenim Direktivom 2001/95/EZ. Upućivanja na te norme stoga treba objaviti u Službenom listu Europske unije.
            
         
               (11)
            
            
               Mjere predviđene ovom Odlukom u skladu su s mišljenjem Odbora uspostavljenog Direktivom 2001/95/EZ,
            
         DONIJELA JE OVU ODLUKU:
   Članak 1.
   Upućivanja na sljedeće norme objavljuju se u seriji C Službenog lista Europske unije:
   
               (a)
            
            
               EN 14682:2014 „Sigurnost dječje odjeće – Gajtani i vezice na dječjoj odjeći – Specifikacije”;
            
         
               (b)
            
            
               EN 1466:2014 „Proizvodi za dojenčad i malu djecu – Nosiljke i postolja – Sigurnosni zahtjevi i metode ispitivanja”;
            
         
               (c)
            
            
               EN 1930:2011 „Proizvodi za dojenčad i malu djecu – Sigurnosne ograde – Sigurnosni zahtjevi i metode ispitivanja”;
            
         
               (d)
            
            
               EN 12221-1:2008+A1:2013 „Proizvodi za dojenčad i malu djecu – Namještaj za prematanje za kućnu uporabu – 1. dio: Sigurnosni zahtjevi”;
            
         
               (e)
            
            
               EN 12221-2:2008+A1:2013 „Proizvodi za dojenčad i malu djecu – Namještaj za prematanje za kućnu uporabu – 2. dio: Metode ispitivanja”.
            
         Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 31. srpnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 11, 15.1.2002., str. 4.